ઉનાની ઘટનાના સૌરાષ્ટ્રમાં સૌથી વધુ પડઘા પડ્યા હોઇ સૌરાષ્ટ્રમાં બંધની વ્યાપક અસર જોવા મળી હતી. રાજકોટ એસટી ડેપોની તમામ બસોને રદ કરવામાં આવી છે. જેના કારણે મુસાફરોને ભારે મુશ્કેલીનો સામનો કરવો પડી રહ્યો છે. બોટાદના સાળંગપુરમાં પણ એસટી બસ પર મોડી રાત્રે ટોળાએ પથ્થરમારો કર્યો હતો. જૂનાગઢના વંથલી ગામે હાઇવે પર હજારો લોકોના ટોળા રસ્તા પર ઊતરી આવ્યા હતા અને ચક્કાજામ કર્યો હતો. વાહનોની લાંબી લાઇનો લાગી ગઇ હતી.